Document ID: /roh_data/filtered/fineweb-2-filterrobots_roh.jsonl.gz/19515

Ina carta da credit che ha la funcziun da pajar senza contact po vegnir malduvrada. Sch'ins ha in apparat ed è damanaivel avunda a la carta da credit, pon ins senza problems quintar giu daners da quella. En Svizra è la limita tar 40 francs senza duvrar il pin.
Sch'ins vul proteger la carta, pon ins cumprar in etui per la carta. Il material da quest etui impedescha da duvrar la carta per pajaments senza contact. Sch'ins constatescha la fin dal mais sin il quint da la carta, ch'igl è tuttina vegnì quintà giu memia blers daners, lura ston ins subit contactar la banca.
RR actualitad 11:00